**Spojená škola internátna, Duchnovičova 479, Medzilaborce**

**Organizačná zložka: Odborné učilište**

**Kritéria prijatia uchádzačov do Odborného učilišťa**

**pre šk. rok 2025/2026**

 Riaditeľ Spojenej školy internátnej, Duchnovičova 479, Medzilaborce v zmysle § 100, §101, §62 až §68 zákona č. 245/2008 o výchove a  vzdelávaní (školský zákon) a o zmene a doplnení niektorých zákonov pre prijímanie uchádzačov do 1. ročníka  Odborného učilišťa, ktoré je organizačnou zložkou Spojenej školy internátnej, Duchnovičova 479, Medzilaborce pre školský rok 2025/2026 po prerokovaní na pedagogickej rade určuje:

 Do Odborného učilišťa budú v školskom roku 2025/2026 prijatí uchádzači **bez prijímacích skúšok** posúdením prihlášok a doručenej dokumentácie uchádzačov prijímacou komisiou. Riaditeľ strednej školy odošle rozhodnutie o prijatí žiaka bez prijímacej skúšky najneskôr 7 dní pred termínom konania prijímacích skúšok.



 **Učebné odbory bez vykonania prijímacej skúšky:**

\* Opatrovateľská starostlivosť v zariadeniach sociálnej starostlivosti (6485 G)

\* Stavebná výroba – murárske práce (3686 G 03)

V prípade, že v jednotlivých učebných odboroch bude prihlásených viac ako 14 žiakov, poradie uchádzačov bude určovať:

a) známka zo správania – priemer známky z ročníkov uvedených v prihláške,

b) priemerný prospech žiaka – zo všetkých predmetov uvedených v prihláške.

 **K prijatiu žiaka do OU je potrebné predložiť nasledovnú pedagogickú dokumentáciu a dodržať nasledovné podmienky:**

**Podmienky prijatia žiaka**

Do odborného učilišťa sa prijímajú uchádzači s mentálnym postihnutím alebo uchádzači s mentálnym postihnutím v kombinácii s iným zdravotným postihnutím, ktorí ukončili vzdelávanie v poslednom ročníku základnej školy alebo ukončili povinnú školskú dochádzku.

**Pedagogická dokumentácia**

1. Zaslať prihlášku žiaka na štúdium v OU. Prihlášku v listinnej podobe je potrebné doručiť najneskôr do **20. marca 2025** (tlačivo 056) s podpismi oboch zákonných zástupcov uchádzača, prihláška potvrdená riaditeľom základnej školy.
2. S prihláškou doručiť aktuálnu správu z diagnostického vyšetrenia vykonanú zariadením poradenstva a prevencie.
3. Potvrdenie o zdravotnej spôsobilosti študovať zvolený učebný odbor vyjadrením lekára.
4. Potvrdenie o nastúpení - nenastúpení na štúdium doručiť **do 21.mája 2025**  podpísané oboma rodičmi/ZZ .
5. Potvrdenie o zmenenej pracovnej schopnosti (ZPS) prikladá len uchádzač, ktorý v prihláške uviedol ZPS.
6. Kópie vysvedčenia za každý ročník, v ktorom bol uchádzač hodnotený slovne.
7. Iné lekárske správy v prípade existujúcich ďalších zdravotných postihnutí - telesných, sluchových a zrakových postihnutí, narušenej komunikačnej schopnosti, autizmu alebo ďalších pervazívnych vývinových porúch, resp. iných chorôb a zdravotných oslabení (spolu s prihláškou).

Prihlášku podpisujú obidvaja zákonní zástupcovia (ZZ). Prihláška podpísaná podpisom jedného ZZ je platná iba v prípade, ak sa ZZ dohodli, že prihlášku podpíše iba jeden ZZ, čo zdokladujú písomným vyhlásením.

**Zverejnenie zoznamu uchádzačov podľa výsledkov prijímacieho konania**

 Riaditeľ strednej školy zverejní na výveske školy a na webovom sídle školy zoznam uchádzačov podľa výsledkov prijímacieho konania **16. mája 2025** (v čase od 0:00 do 23:59 hod.), § 68 ods. 1.

Uchádzač alebo zákonný zástupca neplnoletého uchádzača najneskôr do **21. mája 2025** (23:59 hod.), písomne potvrdí strednej škole prijatie na vzdelávanie.

**Doplňujúce údaje:**

 Ak riaditeľ strednej školy po prerokovaní v pedagogickej rade školy rozhodne o tom, že sa na škole vykonajú prijímacie skúšky v **ďalšom termíne na nenaplnený počet** miest pre žiakov, ktorých možno prijať do tried prvého ročníka, zverejní toto rozhodnutie najneskôr do **6. júna 2025.** Prijímacie skúšky „v druhom kole“ sa pre školský rok 2025/2026 budú konať podľa

kritérií platných v prvom kole. Riaditeľ strednej školy zverejnína výveske školy a na webovom sídle školy zoznam uchádzačov podľa výsledkovprijímacieho konania **20. júna 2025** (v čase od 0:00 do 23:59 hod.). Uchádzač alebo zákonný zástupcaneplnoletého uchádzača najneskôr **do 25. júna 2025** (23:59 hod.) písomne potvrdí strednej škole prijatie na vzdelávanie

V Medzilaborciach dňa 28.11.2024

 Riaditeľ školy: Mgr. Jozef Capcara